stanford-oval/wikipedia huggingface dataset:
นิสสัน นาวารา
รุ่นที่ 3 (D23; พ.ศ. 2557) > Nissan Navara MY 2022 Facelift

หลังจากที่ Nissan Navara Minorchange ที่มาถูกปรับใหม่ ทั้งหน้าตา เครื่องยนต์ ตลอดจนอุปกรณ์ Option ถูกเปิดตัวอย่างเป็นทางการครั้งแรกในโลก ณ ประเทศไทย เมื่อวันที่ 10 พฤศจิกายน 2020 ส่งผลให้จำนวนยอดขายในบ้านเราดีขึ้นประมาณหนึ่ง สามารถขยับจากท้ายตารางขึ้นมาอยู่อันดับ 4 ของกลุ่มกระบะ 1 ตัน ได้อีกครั้ง ล่าสุด Nissan Motor (ประเทศไทย) เตรียมกระตุ้นความเคลื่อนไหว และเพิ่มความน่าสนใจให้กับ Navara อีกครั้ง ด้วยการเปิดตัวรุ่นปรับอุปกรณ์ MY 2022 เสริมทัพด้วยรุ่นพิเศษ Special Edition ในวันเสาร์ ที่ 11 มิถุนายน 2022 นี้
Nissan Navara MY 2022 คาดว่าจะถูกติดตั้งอุปกรณ์ Option ที่ยังขาดหายไป อาทิ เบาะนั่งคู่หน้าปรับด้วยไฟฟ้า สำหรับรุ่น PRO-4X  เป็นต้น เสริมด้วยรุ่น Special Edition ที่ได้รับการตกแต่งพิเศษจากโรงงาน เพื่อสร้างความแตกต่างจากรุ่นปกติ และต่อกรกับคู่แข่ง นอกจากนี้ ยังเปิดตัวพร้อมแบรนด์แอมบาสเดอร์ด้วยเช่นกันคือ แบรี่-ณเดชน์ คูกิมิยะ
นอกจากนี้ มีการยกเลิกทำตลาด รุ่น Chassis Cab 2.5 Turbo, 2.5 Turbo S 6MT Single Cab, S 2.5 Turbo King Cab, Calibre V 2.3 Turbo King Cab, Calibre V 2.3 Turbo 6MT King Cab & Double Cab, Calibre V 2.3 Twin-Turbo 7AT Double Cab และ VL 2.3 Twin-Turbo 7AT 4×4 Double Cab อีกทั้งขึ้นราคารุ่น 2.5 Turbo SL / SL 4×4  6MT Single Cab, SL 2.5 Turbo 6MT King Cab, Calibre V 2.3 Twin-Turbo 7AT King Cab, PRO-2X และ PRO-4X Double Cab
ยอดขาย

| ปี (พ> ศ.).ปี (พ.ศ.) | สหรัฐ | แคนาดา | ประเทศไทย | ฟิลิปปินส์ | เม็กซิโก> เอ็นพี300 | เม็กซิโก> ฟรอนเทียร์ V6 | อาร์เจนตินา> ฟรอนเทียร์ | อาร์เจนตินา> อะแลสกา | บราซิล | มาเลเซีย> นาวารา | มาเลเซีย> ฟรอนเทียร์ |
| --- | --- | --- | --- | --- | --- | --- | --- | --- | --- | --- | --- |
| 2547 |  |  |  |  |  |  |  |  |  |  | 4,429 |
| 2548 | 72,838 | 2,064 |  |  |  |  |  |  |  |  | 6,526 |
| 2549 | 77,510 | 2,461 |  |  |  |  |  |  |  |  | 3,063 |
| 2550 | 64,397 | 2,162 |  |  |  |  |  |  |  |  | 2,279 |
| 2551 | 44,997 | 1,608 |  |  |  |  |  |  |  | 226 | 1,945 |
| 2552 | 27,415 | 1,649 |  |  |  |  |  |  |  | 1,233 | 1,272 |
| 2553 | 40,427 | 2,272 |  |  |  |  | 2,344 |  | 8,578 | 3,198 | 712 |
| 2554 | 51,700 | 2,512 |  |  |  |  | 3,819 |  | 13,681 | 3,899 | 637 |
| 2555 | 55,435 | 2,973 |  |  |  |  | 1,391 |  | 17,558 | 4,270 | 529 |
| 2556 | 62,837 | 2,964 |  |  |  |  | 1,443 |  | 15,596 | 4,181 | 159 |
| 2557 | 74,323 | 3,567 | 15,778 |  |  |  | 190 |  | 11,589 | 3,691 | 2 |
| 2558 | 62,817 | 3,622 | 19,412 |  | 58,876 | 1,452 | 56 |  | 5,752 | 3,823 | 0 |
| 2559 | 86,926 | 4,127 | 17,762 |  | 68,932 | 838 | 1,341 |  | 3,606 | 6,047 |  |
| 2560 | 74,360 | 4,260 | 20,453 |  | 75,324 | 942 | 2,000 |  | 4,057 | 5,898 |  |
| 2561 | 79,646 | 4,134 | 25,116 | 16,140 | 67,052 | 875 | 2,521 |  | 6,323 | 5,731 |  |
| 2562 | 72,369 | 3,723 | 25,036 | 19,034 | 62,989 | 850 | 2,750 |  | 8,091 | 4,193 |  |
| 2563 | 36,845 | 1,355 | 13,523 | 9,164 | 44,577 | 409 | 3,639 | 53 | 8,079 | 2,989 |  |
| 2564 | 60,693 | 1,716 | 8,079 | 9,882 | 47,884 | 717 | 5,722 | 3,920 | 11,824 | 2,860 |  |
| 2565 | 76,185 | 5,075 | 5,314 | 11,281 | 40,427 | 1,397 | 7,516 | 4,392 | 8,656 | 4,388 |  |
| 2566 | 58,134 | 3,343 | 3,470 |  | 61,878 | 1,178 | 12,714 | 3,707 | 8,391 | 2,365 |  |
แหล่งข้อมูลอื่น

เว็บไซต์นิสสันประเทศไทย
คลับของผู้ใช้รถ นิสสัน นาวารา เก็บถาวร 2014-07-16 ที่ เวย์แบ็กแมชชีน
↑  Figures based on registration (Malaysia)
1 2  Includes sales of the D41 Nissan Frontier (not based on the Navara)
นิสสัน นาวารา รุ่นที่ 1 (D22) แต่ใช่ในชื่อ FRONTIER
นิสสัน นาวารา รุ่นที่ 2
ด้านหลัง
เมอร์เซเดส-เบนซ์ เอ็กซ์-คลาส
Dongfeng Rich 6
น้ำยางข้น

น้ำยางข้น (อังกฤษ: Concentrated latex) หมายถึง น้ำยางธรรมชาติที่ผ่านกระบวนการเพิ่มความเข้มข้น โดยน้ำยางธรรมชาติที่ผ่านกระบวนการเพิ่มความเข้มข้นแล้วจะมีปริมาณเนื้อยางประมาณร้อยละ 55-65 ซึ่งสูงกว่าน้ำยางสดที่มีปริมาณเนื้อยางประมาณร้อยละ 25-30 ทำให้สามารถทำการขนส่งได้ง่ายขึ้นเป็นอย่างมาก
กระบวนการเตรียมน้ำยางข้นจากน้ำยางสด

การทำครีม (Creaming method) : การทำน้ำยางข้นโดยวิธีการทำครีม เป็นวิธีที่อาศัยหลักการที่อนุภาคของเม็ดยางเบากว่าน้ำ เป็นไปตามกฎของ Stokes การทำน้ำยางข้นโดยวิธีการทำครีม ไม่ค่อยนิยมกันมากนัก เนื่องจากต้องใช้เวลานานในการเตรียมสารและใช้เวลาทำค่อนข้างนาน สารทำครีมได้แก่ gum bragacarth, sodium aginate, tragon seed gum, ammonium aginate, locust bean gum และ pectin สมบัติของสารทำครีม คือ เป็นคอลลอยด์ที่ชอบน้ำ และจะพองตัวเมื่อใส่ในน้ำมัน ขั้นตอนการทำครีม ค่อนข้างง่าย คือ
ใส่สารทำครีม ปริมาณ 0.3% ในส่วนของน้ำ ลงในน้ำยางสดที่เก็บรักษาโดยแอมโมเนีย
กวนให้สารทำครีมละลาย ตั้งทิ้งไว้ 24-40 ชั่วโมง
กรองเอาชั้นน้ำออกจากของผสม
ปรับปริมาณเนื้อยางและความเข้มข้นของแอมโมเนียภายหลัง
ความเข้มข้นของเนื้อยางจะสูงประมาณ 55% ในช่วงระยะเวลา 18 ชั่วโมง ในการทำน้ำยางข้นโดยวิธีการทำครีม หากต้องการเนื้อยางสูงถึง 60% ต้องตั้งทิ้งไว้อย่างน้อย 4-5 วัน
การเซนตริฟิวส์ (Centifuge method)
น้ำมันหล่อลื่นเครื่องยนต์

น้ำมันหล่อลื่นเครื่องยนต์ (อังกฤษ: motor oil, engine oil) หรือเรียกกันโดยทั่วไปว่า น้ำมันหล่อลื่น หรือ น้ำมันเครื่อง ประกอบไปด้วย 2 ส่วนที่สำคัญคือ น้ำมันพื้นฐาน และสารเพิ่มคุณภาพ น้ำมันเครื่องมีหน้าที่ลดแรงเสียดทานของวัตถุชิ้นที่เสียดสีกัน ระบายความร้อนของเครื่องยนต์ เคลือบช่องว่างระหว่างผิวสัมผัส ทำความสะอาดเขม่าและเศษโลหะภายในเครื่องยนต์ ป้องกันการกัดกร่อนจากสนิมและกรดต่างๆ และป้องกันกำลังอัดของเครื่องยนต์รั่วไหล เป็นต้น
การผลิต

แหล่งที่มาของน้ำมันพื้นฐานที่ใช้ทำมันเครื่องมี 3 แหล่งคือ
น้ำมันที่สกัดจากพืช
น้ำมันที่สกัดจากน้ำมันดิบ
น้ำมันสังเคราะห์ น้ำมันชนิดนี้จะให้คุณภาพของน้ำมันเครื่องที่ดีที่สุด
น้ำมันหล่อลื่น
Lube Oil , Lubricating Oil
ผลิตภัณฑ์ ที่ได้จากการกลั่น น้ำมันดิบ มีช่วงจุดเดือดระหว่าง 380-500 องศาเซลเซียส และเติมสารเพิ่มคุณภาพต่างๆ ในปริมาณเล็กน้อยเพื่อปรับปรุงสมบัติให้เหมาะสมสำหรับใช้งานหล่อลื่นแต่ละอย่าง เช่น ความหนืดโดยเยื่อบางๆ หรือเนื้อครีม ของน้ำมันหล่อลื่นจะเคลือบอยู่ระหว่างผิวของชิ้นส่วน 2 อย่าง ซึ่งส่วนใหญ่เป็นชิ้นส่วนโลหะที่มีการเคลื่อนไหวผ่านไปมา ทำหน้าที่ป้องกันการเสียดสีกันโดยตรง ขณะเดียวกันจะช่วยทำความสะอาด และระบายความร้อน โดยช่วยระบายความร้อนจากเครื่องยนต์ได้ถึง 30 เปอร์เซ็นต์ แอดดิทีฟอื่นๆ ที่มักผสมลงไปด้วย ได้แก่ สารป้องกันสนิม และการกัดกร่อน
มาตรฐานน้ำมันเครื่อง

มาตรฐานของสมาคมวิศวกรรมยานยนต์ (Society of Automotive Engineer : SAE) ใช้ระบุความหนืด (ความข้นใส) ของน้ำมันเครื่อง ค่ายิ่งมากก็ยิ่งมีความหนืดมาก โดยแบ่งน้ำมันเครื่องออกเป็น 2 ประเภทใหญ่ๆ
เกรดเดียว (monograde) คือน้ำมันเครื่องที่มีค่าความหนืดค่าเดียว เช่น SAE 40 หมายความว่า ณ อุณหภูมิ 100 องศาเซลเซียส น้ำมันจะมีค่าความหนืดอยู่ที่ เบอร์ 40
เกรดรวม (multigrade) คือน้ำมันเครื่องที่มีค่าความหนืด 2 ค่า เช่น SAE 20W-50 หมายความว่า ในอุณหภูมิ -25 องศาเซลเซียส น้ำมันจะมีค่าความหนืดอยู่ที่ เบอร์ 20 แต่เมื่ออุณหภูมิสูงถึง 100 องศาเซลเซียส จะเปลี่ยนค่าความหนืดเป็น เบอร์ 50
อักษร "W" ใช้เป็นตัวบ่งบอกว่าค่าความหนืดนี้เป็นเกรดฤดูหนาว (วัดที่ -25 องศาเซลเซียส) หากไม่มีจะเป็นเกรดฤดูร้อน (วัดที่ 100 องศาเซลเซียส)
มาตรฐานของสถาบันปิโตรเลียมอเมริกัน (The American Petroleum Institute : API) ใช้ระบุประเภทของเครื่องยนต์ และสมรรถนะในการปกป้องชิ้นส่วนของเครื่องยนต์ สำหรับเครื่องยนต์เบนซินใช้อักษร "S" (spark ignition) เช่น SA SC SD SE SF SG SH SI SJ SL SM SN ส่วนเครื่องยนต์ดีเซลใช้อักษร "C" (compress ignition) เช่น CD CB ... CF4 บางครั้งเราอาจเห็นทั้ง "S" และ "C" มาด้วยกัน เช่น SG/CH4 หมายถึง น้ำมันเครื่องนี้เหมาะสำหรับการใช้กับเครื่องยนต์เบนซิน แต่ก็สามารถใช้กับเครื่องยนต์ดีเซลได้ในระยะสั้น หรือ CH4/SG ก็จะกลับกันกับกรณีข้างต้นคือเหมาะสำหรับการใช้กับเครื่องยนต์ดีเซล
แต่ก็สามารถใช้กับเครื่องยนต์เบนซินได้ในระยะสั้น
นโยบายไวต์ออสเตรเลีย

ภาพการ์ตูนใน ค.ศ. 1886 แสดงให้เห็นถึงสิ่งเลวร้ายที่จะเกิดขึ้นหากชาวจีนได้รับการอนุญาตให้เข้ามาในประเทศออสเตรเลีย
ข้อความ "White Australia" บนเหรียญตราที่ผลิตใน ค.ศ. 1906
นโยบายไวต์ออสเตรเลีย (อังกฤษ: White Australia policy) เป็นนโยบายของรัฐบาลออสเตรเลียในอดีตระหว่าง ค.ศ. 1901 - ค.ศ. 1973 ที่ปิดกั้นไม่ให้คนสีผิวอพยพเข้ามาตั้งถิ่นฐานในออสเตรเลีย
บรรยากาศการแข่งขันในยุคตื่นทอง ปัญหาแรงงาน และความเป็นชาตินิยมของออสเตรเลีย สร้างบรรยากาศของการกีดกันทางสีผิวในช่วงครึ่งหลังของคริสต์ศตวรรษที่ 19 ซึ่งนำมาสู่การออก Immigration Restriction Act 1901 อันเป็นกฎหมายฉบับแรกๆ ของรัฐสภาออสเตรเลีย ภายหลังการรวมรัฐต่างๆ ขึ้นเป็นประเทศออสเตรเลีย  กฎหมายฉบับนี้ถือเป็นจุดเริ่มต้นของนโยบายไวต์ออสเตรเลียโดยรัฐบาลกลาง  จนถึงสงครามโลกครั้งที่สองได้มีกฎหมายฉบับอื่นที่รัฐสภาออกมาเพิ่มเติมอีกเพื่อสนับสนุนนโยบายนี้
นโยบายไวต์ออสเตรเลียค่อยเสื่อมคลายลงไปเป็นลำดับหลังสงครามโลกครั้งที่สองสิ้นสุดลง  เริ่มต้นจากการสนับสนุนการอพยพให้ชาวยุโรปผิวขาวที่มิใช่ชาวอังกฤษมาตั้งถิ่นฐานในออสเตรเลีย และตามด้วยคนที่มิได้มีผิวขาวในที่สุด  ตั้งแต่ ค.ศ. 1973 นโยบายนโยบายไวต์ออสเตรเลียได้หมดสภาพในทางปฏิบัติไปโดยสมบูรณ์ และใน ค.ศ. 1975 รัฐบาลได้ออกกฎหมาย Racial Discrimination Act 1975 อันทำให้การกีดกันคนโดยอาศัยเกณฑ์ทางเชื้อชาติเป็นสิ่งผิดกฎหมาย
นโยบายคนเข้าเมืองก่อนการก่อตั้งประเทศออสเตรเลีย > ยุคตื่นทอง

การค้นพบทองในออสเตรลียเมื่อ ค.ศ. 1851 ทำให้มีผู้คนจำนวนจากทั่วโลกหลั่งไหลกันเข้ามาในประเทศ ในช่วงเวลา 20 ปีหลังการค้นพบทอง ชายชาวจีนราว 40,000 คน และหญิงกว่า 9,000 คน (ส่วนใหญ่เป็นขาวกวางตุ้ง) ได้อพยพเข้ามาในออสเตรเลียเพื่อแสวงโชค  
การแข่งขันเข้าพื้นที่ขุดทองทำให้เกิดความตึงเครียด การประท้วง และการจลาจลในที่สุด ทั้ง Buckland Riot ค.ศ. 1857 และ Lambing Flat Riots ระหว่าง ค.ศ. 1860 ถึง ค.ศ. 1861 Hotham ผู้ว่าการรัฐในขณะนั้นจึงได้ตั้งคณะกรรมการ Royal Commission on Victorian goldfields problems and grievances เมื่อวันที่ 16 พฤศจิกายน ค.ศ. 1854 ซึ่งนำไปสู่ข้อจำกัดในการเข้าเมืองของคนจีนและมีการเรียกเก็บภาษีการอยู่อาศัยจากชาวจีนในรัฐวิคตอเรีย เมื่อ ค.ศ. 1855 ซึ่งรัฐนิวเซาท์เวลส์ก็ทำตามใน ค.ศ. 1861 ระบบนี้มีผลบังคับใช้จนถึงงต้นคริสต์ทศวรรษ  1870
นโยบายคนเข้าเมืองก่อนการก่อตั้งประเทศออสเตรเลีย > การสนับสนุนจากกลุ่มแรงงานออสเตรเลีย

การเติบโตของอุตสาหกรรมน้ำตาลในควีนส์แลนด์ในช่วงคริสต์ทศวรรษ 1870 นำไปสู่ความต้องการแรงงานที่สามารถทำงานในสภาพอากาศเขตร้อนชื้นได้  ในช่วงเวลานี้ "Kanakas" (ชาวพื้นเมืองในหมู่เกาะแปซิฟิก) นับพันคนถูกนำเข้ามาในออสเตรเลียภายใต้สัญญาจ้าง   
การนำคนที่มิได้มีผิวขาวเข้ามาใช้เป็นแรงงานราคาถูกถูกเรียกว่า "blackbirding"  และหมายความถึงการล่อลวงและลักพาตัวคนเหล่านี้เข้ามาใช้แรงงานในภาคการเกษตรด้วย โดยเฉพาะในการปลูกอ้อยเพื่อทำน้ำตาลในควีนส์แลนด์และฟิจิ 
ในช่วงคริสต์ทศวรรษ 1870s และ 1880s กลุ่มสหภาพแรงงานได้ประท้วงต่อต้านแรงงานต่างชาติ โดยกล่าวว่าชาวเอเขียและชาวจีนแย่งงานคนผิวขาวไป ทำงานที่ค่าจ้างและเงื่อนไขที่ต่ำกว่ามาตรฐาน และปฏิเสธที่จะเข้าร่วมสหภาพแรงงาน
ผู้ถือครองที่ดินที่ร่ำรวยในชนบทปฏิเสธข้อกล่าวอ้างนี้ กลุ่มเจ้าของที่ดินเชื่อว่าหากปราศจากชาวเอเชียเหล่านี้มาทำงานในเขตร้อนชื้นของนอร์เทิร์นเทร์ริทอรีและควีนส์แลนด์จะไม่มีใครเข้ามาอยู่ในเขตดังกล่าวได้  แม้จะมีข้อโต้แย้งจากผู้ถือครองที่ดินเหล่านี้ ระหว่าง ค.ศ. 1875-1888 กลุ่มรัฐและดินแดนที่ยังไม่รวมกันเป็นประเทศออสเตรเลีย ได้ออกกฎหมายห้ามการเข้าเมืองของคนจีน ส่วนชาวเอเชียที่ได้ตั้งรกรากในดินแดนออสเตรเลียก่อนกฎหมายออกมานั้นยังคงได้รับสิทธิ์เท่าเทียมกับพลเมืองผิวขาวอื่นๆ
ได้มีความพยายามในการเพิ่มข้อจำกัดคนเข้าเมืองนี้ไปสู่คนสีผิวทั้งหมดใน ค.ศ. 1895 ซึ่งได้รับการรับรองจากที่ประชุม Inter-colonial Premier's Conference  เมื่อมีความพยายามออกกฎหมายบังคับใช้ ปรากฏว่า Governors of New South Wales, South Australia และ Tasmania ขอสงวนสิทธิ์ในกฎหมายดังกล่าว เนื่องจากพันธะกรณีที่รัฐเหล่านี้มีต่อญี่ปุ่น อย่างไรก็ดีได้มีการออกใช้ Natal Act of 1897 ขึ้นมาแทนซึ่งแทนที่จะระบุเชื่อชาติให้แน่ชัด ก็ใช้คำว่า "ผู้ไม่เป็นที่พึงประสงค์" แทน
รัฐบาลอังกฤษที่ลอนดอนไม่พอใจกับกฎหมายที่แบ่งแยกและกีดกันพลเมืองบางกลุ่มของจักรวรรดิ์อังกฤษ แต่ตัดสินใจไม่คัดค้าน เป็นผลให้กฎหมายผ่านไปและมีผลบังคับใช้ Colonial Secretary Joseph Chamberlain กล่าวใน ค.ศ. 1897 ว่า
"เราเห็นใจอย่างมากกับความตั้งใจ... ของกลุ่มดินแดนเหล่านี้... ที่ไม่ควรให้มีการเข้ามาของคนที่มีอารยธรรมต่างกัน มีศาสนาต่างกัน มีประเพณีปฏิบัติต่างกัน ซึ่งการเข้ามาของคนคนเหล่านี้จะส่งผลกระทบอย่างรุนแรงต่อสิทธิ์อันชอบด้วยกฎหมายของประชากรที่ทำงานของในปัจจุบัน"
หนังสืออ่านเพิ่มเติม

Stefanie Affeldt: A Paroxysm of Whiteness. 'White' Labour, 'White' Nation and 'White' Sugar in Australia. In: Wages of Whiteness & Racist Symbolic Capital, ed. by Wulf D. Hund, Jeremy Krikler, David Roediger. Berlin: Lit 2010, pp. 99 - 131. ISBN 978-3-643-10949-1
John Bailey (2001). The White Divers of Broome. Sydney, MacMillan. ISBN 0-7329-1078-1.
Jane Doulman and David Lee (2008). Every Assistance & Protection: a History of the Australian Passport. Australian Government, Department of Foreign Affairs and Trade / Federation Press.
Ian Duffield (1993). Skilled Workers or Marginalised Poor? The African Population of the United Kingdom, 1812–1852. Immigrants and Minorities Vol. 12, No. 3; Frank Cass.
John Fitzgerald (2007). Big White Lie: Chinese Australians in White Australia. Sydney.
Wulf D. Hund (2006) : White Australia oder der Krieg der Historiker. In: Blätter für deutsche und internationale Politik, 3.
Laksiri Jayasuriya, David Walker, Jan Gothard (Eds.) (2003) : Legacies of White Australia. Crawley, University of Western Australia Press.
James Jupp and Maria Kabala (1993). The Politics of Australian Immigration. Australian Government Publishing Service.
Gwenda Tavan (2005). The Long, Slow Death of White Australia. Scribe.
Myra Willard (1923). History of the White Australia Policy to 1920. Melbourne University Press.
Keith Windschuttle (2004). The White Australia Policy. Macleay Press.
แหล่งข้อมูลอื่น

"Immigration Restriction Act 1901". National Archives of Australia: Documenting a Democracy. คลังข้อมูลเก่าเก็บจากแหล่งเดิมเมื่อ 2011-06-01. สืบค้นเมื่อ 14 February 2006.
The Mabel Freer Case เก็บถาวร 2015-11-05 ที่ เวย์แบ็กแมชชีน
Educational Resources about the White Australia Policy เก็บถาวร 2007-08-31 ที่ เวย์แบ็กแมชชีน
Newton Barton Diary, 1894–1895 เก็บถาวร 2006-09-14 ที่ เวย์แบ็กแมชชีน – บันทึกการไปจับชาว South Sea Islanders มาใช้เป็นแรงงานเกษตรกรรมในรัฐควีนส์แลนด์ ข้อมูลจาก the State Library of Queensland
Fact Sheet 8 – Abolition of the 'White Australia' Policy เก็บถาวร 2006-09-01 ที่ เวย์แบ็กแมชชีน
ฮเยรี

| อี ฮเย-รี |
| --- | --- |
이혜리

เกิด: 9 มิถุนายน พ.ศ. 2537 (30 ปี) ควังจู คย็องกี ประเทศเกาหลีใต้
อาชีพ: นักร้อง นักแสดง
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2553–ปัจจุบัน
ค่ายเพลง: Dream T Creative Group ING
อดีตสมาชิก: เกิลส์เดย์
 นักดนตรี
อี ฮเย-รี (เกาหลี: 이혜리; เกิด 9 มิถุนายน พ.ศ. 2537) เป็นที่รู้จักในชื่อ ฮเยรี เป็นนักร้องและนักแสดงชาวเกาหลีใต้ รวมทั้งเป็นสมาชิกของเกิร์ลกรุปเกาหลีใต้ เกิลส์เดย์ และยังเป็นที่รู้จักจากบทบาทนักแสดงนำของละครโทรทัศน์เรื่อง Reply 1988 นอกจากนี้เธอยังได้รับการจัดอยู่ในอันดับที่สามในฐานะ 'คนดังที่ทรงอิทธิพลที่สุดในเกาหลี' โดยนิตยสารฟอบส์ในปี พ.ศ. 2559
ประวัติ > ชีวิตช่วงแรก

ฮเยรีเกิดเมื่อวันที่ 9 มิถุนายน พ.ศ. 2537 ที่เมืองควังจู จังหวัดคย็องกี ในประเทศเกาหลีใต้ และเธอยังมีน้องสาวอีกหนึ่งคนชื่อ อี ฮเย-ริม ซึ่งมีอายุน้อยกว่าเธอสองปี เมื่อฮเยรีกำลังศึกษาอยู่ในระดับมัธยมต้นได้มีแมวมองจากค่ายดรีมทีเอนเตอร์เทนเมนต์ไปพบเข้าและได้ชักชวนให้เธอเข้ามาเป็นสมาชิกของเกิร์ลกรุปหญิง เกิลส์เดย์ หลังจากนั้นฮเยรีได้ย้ายเข้ามาศึกษาต่อที่โรงเรียนศิลปะการแสดงโซล และจบการศึกษาจากมหาวิทยาลัยคอนกุกในภาควิชาโรงละครและภาพยนตร์
ประวัติ > 2553: การเปิดตัวในฐานะสมาชิกเกิลส์เดย์

บทความหลัก: เกิลส์เดย์
ในเดือนกันยายน พ.ศ. 2553 ฮเยรีได้รับการเปิดตัวในฐานะสมาชิกใหม่ของเกิสล์เดย์พร้อมกับยูรา หลังจาก จีอิน และ จีซอน ออกจากวงไปเพียงสองเดือนหลังจากเดบิวต์ และหลังจากเปิดตัวสมาชิกใหม่เกิลส์เดย์ยังปล่อยเพลง "Nothing Lasts Forever" ออกมา
ประวัติ > 2555–2557: การเริ่มงานแสดงและเป็นที่รู้จักมากขึ้น

ในปี พ.ศ. 2555 ฮเยรีเริ่มต้นงานแสดงโดยรับบทแสดงนำในละครโทรทัศน์เรื่อง Tasty Life ออกอากาศทางสถานีเอสบีเอส ซึ่งเธอได้รับบทเป็นน้องสาวคนเล็กของบ้าน
หลังจากฮเยรีปรากฏตัวในรายการ Real Man ในเดือนสิงหาคม พ.ศ. 2557 คลิปสั้น ๆ ที่เธอได้แสดงเอ็กโยกับครูฝึกกลายเป็นไวรัลในประเทศเกาหลีใต้และมีผู้เข้าชมมากกว่าหนึ่งล้านครั้งในหนึ่งวัน
ต่อมาฮเยรีได้รับเลือกเป็นนักแสดงนำของละครวัยรุ่นเรื่อง Schoolgirl Detectives ออกอากาศทางสถานีเจทีบีซีในเดือนธันวาคม พ.ศ. 2557 และในช่วงปลายปีเธอยังได้รับเลือกเป็นนักแสดงนำอีกครั้งในละครโทรทัศน์เรื่อง Hyde Jekyll, Me ออกอากาศทางสถานีเอสบีเอสในเดือนมกราคม พ.ศ. 2558
ประวัติ > 2558–ปัจจุบัน: การเป็นนักแสดงนำ

ในปี พ.ศ. 2558 ฮเยรีได้เข้ามารับบทเป็นนักแสดงนำของละครโทรทัศน์เรื่อง Reply 1988 ออกฉายในเดือนพฤศจิกายนและยังเป็นละครที่ประสบความสำเร็จซึ่งมีเรตติงสูงถึง 18.8% ทำให้ละครเรื่องนี้ได้รับการจัดอยู่ในอันดับสูงสุดในประวัติศาสตร์ของเคเบิลทีวีเกาหลีใต้อีกด้วย ฮเยรีได้รับการตอบรับเป็นวงกว้างและเป็นเหตุผลที่ทำให้เธอได้รับรางวัลในฐานะนักแสดงนำหญิง
ในปี พ.ศ. 2559 ฮเยรีได้เข้ามารับบทนำในละครโทรทัศน์เรื่อง Entertainer พร้อมกับนักแสดงชาย จี ซ็อง และคัง มิน-ฮยอก สมาชิกวงซีเอ็นบลู ออกอากาศตอนแรกเมื่อวันที่ 20 เมษายน และทำให้เธอได้รับรางวัล 'New Star Award' ในงาน 2016 SBS Drama Awards
ในเดือนมีนาคม พ.ศ. 2560 มีประกาศออกมาว่าจะเปิดตัวฮเยรีในฐานะนักแสดงนำของภาพยนตร์เรื่อง Monstrum เริ่มถ่ายทำเดือนเมษายนและออกฉายในเดือนกันยายน พ.ศ. 2561 และในปีเดียวกันเธอยังได้รับบทนำในละครโทรทัศน์เรื่อง Two Cops ประกบคู่กับโจ จอง-ซอก
ในปี พ.ศ. 2561 ฮเยรีเข้ามารับบทนำในภาพยนตร์เรื่อง My Punch Drunk Boxer ซึ่งเป็นเรื่องราวเกี่ยวกับมวย ออกฉายในปี พ.ศ. 2562
ปี พ.ศ. 2562 ฮเยรีรับบทนำในละครโทรทัศน์เรื่อง Miss Lee ออกอากาศผ่านทางทีวีเอ็น
โฆษณา

จากความสำเร็จของละครโทรทัศน์เรื่อง Reply 1988 ประกอบกับสถานะการเป็นไอดอลของฮเยรีนั้น ทำให้เธอกลายเป็นโมเดลโฆษณาที่ทางตลาดต้องการมากที่สุดในประเทศเกาหลีใต้ โดยเริ่มจากปี พ.ศ. 2559 ฮเยรีได้ถ่ายโฆษณาของผลิตภัณฑ์หลายแบรนด์ อาทิ Puma, ช็อกโกแลตกานา ของบริษัทล็อตเต้ในประเทศเกาหลีใต้, บริษัทผลิตเครื่องดื่ม Bohae, Happy Bath ของบริษัทอมอร์แปซิฟิคในประเทศเกาหลีใต้ และเธอยังได้รับฉายา '₩10 billion girl' จากสื่อของเกาหลีใต้อีกด้วย
ยอดขายของผลิตภัณฑ์อาหารกลางวันในเซเว่น อีเลฟเว่นและบะหมี่กึ่งสำเร็จรูปยี่ห้อNongshim เพิ่มขึ้น 78% และ 50% ตามลำดับหลังจากที่ฮเยรีมาเป็นพรีเซนเตอร์ เช่นเดียวกันการใช้แอปพลิเคชัน Dabang ที่ฮเยรีเป็นพรีเซนเตอร์โฆษณาในปี พ.ศ. 2558 นั้นเพิ่มขึ้นจาก 5 ล้านคนเป็น 15 ล้านคน และผู้ใช้ที่ใช้งานรายสัปดาห์เพิ่มขึ้นจาก 600,000 คนเป็น 1.5 ล้านคนหลังจากโฆษณาเรื่องราวใหม่โดยฮเยรีได้ใช้คาแร็กเตอร์ของฮาร์ลีย์ ควินน์ในการถ่ายทำและได้รับการปล่อยออกมาในปี พ.ศ. 2560
หลังจากฮเยรีได้เป็นพรีเซนเตอร์ของแอปพลิเคชัน อัลบามุน (Albamon) แอปพลิเคชันสมัครงาน/หางานของประเทศเกาหลีใต้ ทำให้เธอได้รับรางวัลโล่ประกาศเกียรติคุณจากกระทรวงการจ้างงานและแรงงานสำหรับ 'การส่งเสริมการเรียนรู้และการปฏิบัติตามค่าจ้างขั้นต่ำ' ในเดือนมีนาคม พ.ศ. 2558 ในเดือนมกราคม พ.ศ. 2559 บริษัทอัลบามุนได้รับรางวัล 'Consumer Choice Best Brand Award' ในสาขารางวัล 'ความพยายามในการปรับปรุงสิทธิของประชาชนโดยการประกาศงานนอกเวลาคุณภาพสูง' หลังจากที่มีฮเยรี และลิม ชาง-จุง มาเป็นพรีเซนเตอร์โฆษณาให้ และมียอดเข้าชมถึง 10 ล้านวิวในเวลาเพียงหนึ่งเดือนหลังจากการปล่อยโฆษณาออกมา
ในเดือนกรกฎาคม พ.ศ. 2560 ฮเยรีได้รับรางวัลดาราภาพยนตร์โฆษณาเชิงพาณิชย์ในงานประกาศผลรางวัล MTN Broadcast Advertising Awards
โฆษณา > การกุศล

ช่วงเทศกาลวันปีใหม่ของเกาหลีในปี พ.ศ. 2559 ฮเยรีได้บริจาคเงินจำนวน 50 ล้านวอนให้แก่ Community Chest of Korea เพื่อปรับปรุงสวัสดิการผู้สูงอายุ ต่อมาในปีนั้นเธอบริจาคเงิน 50 ล้านวอนให้แก่องค์กรบรรเทาสาธารณภัยเกาหลีเพื่อผู้ประสบภัยจากเหตุการณ์ไฟไหม้ตลาดซอมุน
บทบาททูต

ฮเยรีได้รับการแต่งตั้งให้เป็นทูตสำหรับ 'โปรแกรมภาคการศึกษาฟรี' โดยกระทรวงศึกษาธิการในเดือนกันยายน พ.ศ. 2559 ในเดือนกุมภาพันธ์ พ.ศ. 2560 ฮเยรีได้รับการแต่งตั้งให้เป็นหนึ่งในทูตสำหรับ 'Count Every Child birth registration campaign as part of her NGO partnership' ความร่วมมือกับแผนเกาหลี
ผลงานเพลง

บทความหลัก: เกิลส์เดย์ และ รายชื่อผลงานเพลงของวงเกิร์ลเดย์
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2561 | Monstrum | มย็อง |
| 2562 | My Punch Drunk Boxer | มินจี |
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2555 | Tasty Life | จาง มี-ฮย็อน |
| 2557 | Schoolgirl Detectives | ลี เย-ฮี |
| 2558 | Hyde Jekyll, Me | มิน อู-จุง |
| 2558 | Reply 1988 | ช็อง ด็อก-ซ็อน/ช็อง ซู-ย็อน |
| 2559 | Entertainer | จุง กรือ-ริน |
| 2560 | Two Cops | ซง จี-อัน |
| 2562 | Miss Lee | ลี ซ็อน-ชิม |
| 2563 | Record of Youth | ลี แฮ-ชิ |
| 2564 | My Roommate Is a Gumiho | ลี ดัม |
| 2564 | When Flowers Bloom, I Think of the Moon | คัง โร-ซอ |
| 2565 | May I Help You? / One Hundred Won Butler | Baek Dong-ju |
ผลงานการแสดง > วาไรตี้โชว์

| ปี | เรื่อง | บทบาท |
| --- | --- | --- |
| 2555 | Real Man | แขกรับเชิญ |
| 2561 | Amazing Saturday | แขกรับเชิญ |
ผลงานการแสดง > พิธีกร

พ.ศ. 2554: รายการ The Show ร่วมกับ ฮิมชาน (Season 1)
พ.ศ. 2555: รายการ MBC Gayo Daejejeon ร่วมกับ คิม ซึง-จู, ช็อน ฮย็อน-มู, โซยู (ซิสตาร์) และลี ยู-ริ
พ.ศ. 2555–2556: รายการ The Show ร่วมกับ พัก จี-ย็อน (ที-อารา), จุง วุค (Season 3) และโจว มี่ (ซูเปอร์จูเนียร์-เอ็ม) Season 4
พ.ศ. 2556: รายการ 4th Gaon Chart K-Pop Awards ร่วมกับ อีทึก (ซูเปอร์จูเนียร์)
พ.ศ. 2557: รายการ Idol Star Athletics Championships ร่วมกับ ช็อน ฮย็อน-มู, ลี ซู-กึน และโช กว็อน
พ.ศ. 2557: รายการ 15th KBS Entertainment Awards ร่วมกับ อี ฮวี-แจ และยู ฮี-ย็อล
พ.ศ. 2558: รายการ MBC Entertainment Awards ร่วมกับ ช็อน ฮย็อน-มู และซึงรี
รางวัล

| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2557 | MBC Entertainment Awards | Best Female Newcomer | Real Men: Female Special | ชนะ |
| 2558 | Daum Awards | Rising Idol Actress | — | ชนะ |
| 2559 | 8th Style Icon Asia | Idol Actress Award | — | ชนะ |
| 2559 | 8th Style Icon Asia | Style Icon | — | เสนอชื่อเข้าชิง |
| 2559 | 52nd Baeksang Arts Awards | Best New Actress (TV) | Reply 1988 | เสนอชื่อเข้าชิง |
| 2559 | 5th APAN Star Awards | Best New Actress | Reply 1988 | ชนะ |
| 2559 | 9th Korea Drama Awards | Best New Actress | Reply 1988 | เสนอชื่อเข้าชิง |
| 2559 | tvN10 Awards | Made in tvn, Actress in Drama | Reply 1988 | เสนอชื่อเข้าชิง |
| 2559 | tvN10 Awards | Rising Star Award, Actress | Reply 1988 | ชนะ |
| 2559 | tvN10 Awards | Best Kiss  (with Park Bo-gum)  | Reply 1988 | เสนอชื่อเข้าชิง |
| 2559 | 1st Asia Artist Awards | Most Popular Actress | Reply 1988 | เสนอชื่อเข้าชิง |
| 2559 | 6th Korean Wave Awards | Acting Award | Reply 1988 | ชนะ |
| 2559 | SBS Drama Awards | New Star Award | Entertainer | ชนะ |
| 2559 | SBS Drama Awards | Top Excellence Award, Actress in a Romantic-Comedy Drama | Entertainer | เสนอชื่อเข้าชิง |
| 2560 | MTN Broadcast Advertising Awards | Female Commercial Film Star Award | — | ชนะ |
| 2561 | Korea First Brand Awards | Female Idol Variety Star | — | ชนะ |
| 2562 | Brand of the Year Awards | Female Variety Idol | — | ชนะ |
แหล่งข้อมูลอื่น

อี ฮเย-รีที่อินเทอร์เน็ตมูวีเดตาเบส
อี ฮเย-รีที่อินสตาแกรม
อี ฮเย-รีที่ซินล่างเวย์ปั๋ว
น้ำเหลืองไม่ดี

น้ำเหลืองไม่ดี หรือ น้ำเหลืองเสีย อาจหมายถึง
ผิวหนังอักเสบแบบอะโทปิก (อังกฤษ: atopic dermatitis)
โรคพุพอง (อังกฤษ: impetigo)
นีโก วิลเลียมส์

ระวังสับสนกับ นิโก วิเลียมส์
| 0 | 1 | 2 | 3 |
| --- | --- | --- | --- |
 วิลเลียมส์ขณะเล่นให้กับทีมชาติเวลส์ในฟุตบอลโลก 2022
ข้อมูลส่วนตัว
ชื่อเต็ม:  นีโก เชย์ วิลเลียมส์
วันเกิด:   (2001-04-13) 13 เมษายน ค.ศ. 2001 (23 ปี)
สถานที่เกิด:  Cefn Mawr ประเทศเวลส์
ส่วนสูง:  1.83 m (6 ft 0 in)
ตำแหน่ง:  ฟุลแบ็ก
ข้อมูลสโมสร
สโมสรปัจจุบัน:  นอตทิงแฮมฟอเรสต์
หมายเลข:  7
สโมสรเยาวชน
–2007:  Cefn United
2007–2019:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2019–2022 |  ลิเวอร์พูล |  13 |  (0) |
| 2022 |  → ฟูลัม (ยืม) |  14 |  (2) |
| 2022– |  นอตทิงแฮมฟอเรสต์ |  57 |  (1) |
ทีมชาติ‡
| 2018–2020 |  เวลส์ อายุไม่เกิน 19 ปี |  8 |  (4) |
| 2020– |  เวลส์ |  38 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:26, 28 เมษายน ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:32, 26 มีนาคม ค.ศ. 2024 (UTC)
นีโก เชย์ วิลเลียมส์ (อังกฤษ: Neco Shay Williams; เกิดวันที่ 13 เมษายน ค.ศ. 2001) เป็นนักฟุตบอลชาวเวลส์ที่เล่นในตำแหน่งแบ็กขวาให้แก่สโมสรฟุตบอลนอตทิงแฮมฟอเรสต์​และทีมชาติเวลส์